Մանկական Եվրատեսիլ 2013 երգի մրցույթ

Մանկական Եվրատեսիլ 2013 երգի մրցույթը եղել է 11-րդ մրցույթը Մանկական Եվրատեսիլի պատմության մեջ։ Այն անց է կացվել Ուկրաինայի մայրաքաղաք Կիևում, նոյեմբերի 30-ին։ «NTU» հեռուստաընկերությունը մրցույթը հյուրընկալել է իրենց երկրում արդեն երկրորդ անգամ, առաջին անգամ 2009 թվականին էր։

Մրցույթին մասնակցել են 12 երկրիր։ Մակեդոնիան և Մալթան որոշել են վերադառնալ մրցույթ, իսկ Ալբանիան, Բելգիան և Իսրայելը հայտարարել էին որ չեն մասնակցի մրցույթին։ Սան Մարինոն 2013 թվականի մրցույթին մասնակցեց առաջին անգամ։

Մասնակիցների ելույթների հերթականության վիճակահանությունը կայացել է նոյեմբերի 25-ին մրցույթի բացման պաշտոնական արարողության ժամանակ։

Մրցույթի քվեարկության արդյունքում 130 միավորով հաղթող է ճանաչվել Մալթան ներկայացնող Գայա Կաուկին իր «The Start» երգով։ Երկրորդ և երրորդ հորիզոնականները զբաղեցրել են Ուկրաինայի և Բելառուսի մասնակիցները։ Հայաստանը ներկայացնող Մոնիկա Ավանեսյանը իր «Choco Factory» երգով զբաղեցրել է 6-րդ հորիզոնականը։

 Անցկացման վայր 

2013 թվականի փետրվարի 6-ին Եվրոպական Հեռարձակողների Միությունը հայտարարեց որ մրցույթը կայանալու է Ուկրաինայում։ Սա արդեն երկրորդ մրցույթն է որը անցկացվեց Ուկրաինայում, առաջին անգամ 2009 թվականին էր։ Մրցույթը հյուրընկալող երկրի անունը հայտարարելուց երկու ամիս հետո՝ ապրիլի 17-ին ԵՀՄ-ն և «NTU» հեռուստաընկերությունը հայտարարեցին, որ մրցույթը կայանալու է Կիևի «Ուկրաինա» ազգային արվեստի պալատում, որտեղ էլ սովորաբար անցկացվում են երկրի կարևոր և պաշտոնական միջոցառումներ։

 Ֆորմատ 
 Փոփոխություններ 
Մրցույթի գործադիր ղեկավար Վլադիսլավ Յակովլևը հուլիսի 17-ին հայտարարեց, որ լինելու է որոշակի փոփոխություն մրցույթի ֆորմատի մեջ։ Սկսած 2013 թվականի մրցույթից արդեն միայն հաղթողը չի ստանալու մրցանակ, այլ նաև երկրորդ և երրորդ տեղերը զբաղեցրած մասնակիցները։

2013 թվականին փոխվեց նաև քվեարկության արդյունքների հայտարարման ձևը։ Խոսնակները իրենց երկրի միավորները հայտարարում էին մրցույթի բեմից այլ ոչ թե իրենց երկրից։

Փոփոխություն է կատարվել նաև երգերի տևողության մեջ։ Երգի տևողությունն այժմ կարող է հասնել մինչև 3 րոպեն, նախորդ՝ 2 րոպե 30 վայրկյանի փոխարեն։

 Գրաֆիկական դիզան 
Մրցույթն անցկացվել է "Be creative" («Եղիր ստեղծագործ») կարգախոսի ներքո։ Մրցույթի լոգոն գույնզգույն փազլն է որի ցուցադրումը կայացել է հոկտեմբերի 9-ին։

 Հաղորդավարներ 
Մրցույթի հաղորդավարներն են եղել Եվրատեսիլ 2013 երգի մրցույթում Ուկրաինան ներկայացրած Զլատա Օգնևիչը և Մանկական Եվրատեսիլ 2009թվականի հաղորդավար Տիմուր Միրոշնիչենկոն։

 Մասնակից երկրներ 
 № Երկիր Լեզու Արտիստ Երգ Հայերեն Արդյունք Միավոր 01  շվեդերեն Էլիաս  «Det är dit vi ska» Ահա թե ուր ենք գնում 9 46 02  ադրբեջաներեն, անգլերեն Ռուստամ Կարիմով «Me and my guitar» Ես և իմ կիթառը 7 66 03  հայերեն, անգլերեն Մոնիկա Ավանեսյան «Choco Factory» Շոկոլադե գործարան 6 69 04  իտալերեն Միկելե Պերնիոլա «O-o-O Sole Intorno a Me» O-o-O արևը շրջապատում է ինձ 10 42 05  մակեդոներեն Բարբարա Պոպովիչ «Ohrid i muzika» Օհրիդը և երաժշտությունը 12 19 06  ուկրաիներեն, անգլերեն Սոֆյա Տարասովա «We are one» Մենք միասնական ենք 2 121 07  ռուսերեն Իլյա Վոլկով «Poy s mnoy» Երգիր ինձ հետ 3 108 08  ռումիներեն, անգլերեն Ռաֆաել Բոբեյկա «Cum să fim» Ինչպես լինել 11 41 09  վրացերեն, անգլերեն The Smile Shop «Give Me Your Smile» Տուր ինձ քո ժպիտը 5 91 10  հոլանդերեն, անգլերեն Միլեն և Ռոզանա «Double Me» Կրկնակի ինձ 8 59 11  անգլերեն Գայա Կաուկի «The Start» Սկիզբը 1 130 12  ռուսերեն  Դայանա Կիրիլովա «Mechtay» Երազիր 4 106

 Քվեարկություն 
 Քվեարկության աղյուսակ 
 Քվեարկողներ Ընդհանուր +12 ՄԺ              Շվեդիա 46 12  1   4  3  5  1  2  5  6  1  4   2  Ադրբեջան 66 12  4  7    2  2  10   3  10  3  6  7  Հայաստան 69 12  3  4    4  4  5  2  4  12  6  8  5   Սան Մարինո 42 12  5  2  2  4    1  3  2  3  2  2  4  Մակեդոնիա 19 12   1  1  2     1    1  1    Ուկրաինա 121 12  8  10  10  8  12  8   12  7  7  7  12  8  Բելառուս 108 12  10  5  6  6  6  7  8   10 8  8  10  12  Մոլդովա 41 12   3  3  1  3  3  3  4   4   4  1  Վրաստան 91 12  7   8  7  10  10  6  7  8   5  5  6  Նիդերլանդներ 59 12  2  6 5  5  1  5  4  6  1  2   7  3  Մալթա 130 12  12  8  7  10  7  12  12  10  12  6  12   10  Ռուսաստան 106 12  6  12  12  12  8  6  7  8  5  5  10  3 

 12 միավորներ 
 N.  Ստացող երկիր  Քվեարկող 5  Մանկական ժյուրի, Մակեդոնիա, Մոլդովա, Նիդերլանդներ, Ուկրաինա 3  Հայաստան, Ադրբեջան, Շվեդիա  Բելառուս, Մալթա, Սան Մարինո 1  Վրաստան  Ռուսաստան
 Քվեարկության սկզբում բոլոր երկրները ստանում են 12 միավոր։

 Խոսնակներ 

  Շվեդիա – Լովա Սյոներբո
  Ադրբեջան – Լյաման Միրզալիևա
  Հայաստան – Դավիթ Վարդանյան
  Սան Մարինո – Ջովաննի
  Մակեդոնիա – Սոֆիա Սպասենոսկա
  Ուկրաինա – Լիզա Արֆուշ
  Բելառուս – Սաշա Տկաչ
  Մոլդովա – Դենիս Միդոնե
  Վրաստան – Էլեն Մեգրելիշվիլի
  Նիդերլանդներ – Ալեսանդրո Վեմպե
  Մալթա – Մաքսին Փեյս
  Ռուսաստան – Մարիա Բախիրևա

 Չմասնակցող երկրներ 
  - Ալբանական «RTSH» հեռուստաընկերությունը ֆինանսական խնդիրների պատճառով որոշել էր չմասնակցել մրցույթին։
  - 2013 թվականի մարտի 26-ին Բելգիայում մրցույթը հեռարձակող հեռուստաընկերությունը, հայտարարել էր, որ չի մասնակցի 2013 թվականի մրցույթին, քանի որ պատրաստվում է ստեղծել իր սեփական մրցույթը բելգիացի երիտասարդ տաղանդների համար։
  - 2013 թվականի հոկտեմբերի 21-ին Իսրայելում մրցույթը հեռարձակող «IBA» հեռուստաընկերությունը հայտարարեց, որ չի մասնակցի մրցույթին։
  - Բուլղարիայում մրցույթը հեռարձակող «BNT» հեռուստաընկերությունը հայտարարել էր, որ չի պատրաստվում ետ վերադառնալ մրցույթ։
  - «CyBC» հեռուստաընկերությունը սկզբում հաստատել էր իր մասնակցությունը, սակայն այնուհետև ետ վերցրեց մասնակցության հայտը։
  - Լատվիայի ազգային հեռարձակող «LTV» հեռուստաընկերությունը մտադրություն չունի վերադառնալ մրցույթ։
  - Պորտուգալիայի «RTP» հեռուստաընկերությունը հայտարարեց, որ նրանք չեն վերադառնա մրցույթ։
  - Իսպանական «TVE» հեռուստաընկերությունը սկզբում քննարկում էր մրցույթ վերադառնալու իրենց հարցը, սակայն որոշակի խնդիրների պատճառով ավելի ուշ հայտարարեցին որ չեն մասնակցի մրցույթին։

 Տես նաև 
 Եվրատեսիլ 2013 երգի մրցույթ

 Արտաքին հղումներ 
 Մանկական Եվրատեսիլի պաշտոնական կայք 

Կատեգորիա:Մանկական Եվրատեսիլ երգի մրցույթն ըստ տարեթվի
Կատեգորիա:2013 Ուկրաինայում
Կատեգորիա:Եվրատեսիլ 2013 երգի մրցույթ
Կատեգորիա:2013 երգի մրցույթներ